ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 888 

6 Δεκεμβρίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση προθεσμιών υποβολής προσωρινών δηλώ¬ 
σεων ΦΠΑ στο Νομό Αττικής αρμοδιότητας ΔΟΥ 


Αθηνών, Ανατολικής και Δυτικής Αττικής και Πει¬ 
ραιώς. 1 

Σύναψη δανείου με έκδοση ομολόγων Ελληνικού Δη¬ 
μοσίου σε δρχ. 2 

Κήρυξη υποχρεωτικής της από 20.7.93 Σ.Σ.Ε. που 


αφορά τους όρους αμοιβής και εργασίας των εργα- 
τοτεχνιϊών που απασχολούνται στην επεξεργασία 
και κατεργασίας ξύλου και Ναυπηγοξυλουργών όλης 

της χώρας. 3 

Κήρυξη υποχρεωτικής της από 3.8.93 ΣΣΕ που ρυθμί¬ 
ζει τους όρους αμοιβής και εργασίας προσωπικού 
Βιομηχανικών - Βιοτεχνικών επιχειρήσεων καθώς 
και των λοιπών εργαστηρίων Ζαχαρωδών προϊόντων 


όλης της χώρας..— 4 

Κήρυξη υποχρεωτικής της απόφασης διαιτησίας 21 /93 
που αφορά τους όρους αμοιβής και εργασίας των 
οδηγών Φορτηγών κ.λπ. αυτοκινήτων Νομού Χα¬ 
νιών. 5 

Κήρυξη υποχρεωτικής της απόφασης διαιτησίας 22/93 
που αφορά τους όρους αμοιβής και εργασίας του 
πόσης φύσεως προσωπικού που απασχολείται με 


σύμβαση μισθώσεως εξαρτημένης εργασίας στις 
πρακτορειακές και στις Ναυτιλιακές Επιχειρήσεις 
που εκδίδουν εισιτήρια Ατμοπλοϊκών Συγκοινωνιών 


όλης της χώρας. 6 

Κήρυξη υποχρεωτικής της απόφασης διαιτησίας 14/93 
που αφορά τους όρους αμοιβής και εργασίας των 
εργαζομένων στις επιχειρήσεις έρευνας εξόρυξης 

μελετών και διύλισης αργού πετρελαίου. 7 

Διορισμός Συντονιστή και Αναπληρωτή Συντονιστή Δ/ 

ντή στο ΟΑΚΑ. 8 

Διορισμός Διοικητικού Συμβουλίου στο Ολυμπιακό 
Αθλητικό Κέντρο Αθήνας «ΣΠΥΡΟΣ ΛΟΥΗΣ». ... 9 
Σύσταση διοικητικού τομέα και θέσης Ειδικού Γραμμα- 
τέα στη Γ ενική Γ ραμματεία Δημ. Έργων του Υπουρ¬ 
γείου Περιβάλλοντος, Χωροταξίας και Δημ. Έρ¬ 
γων.10 


Τροποποίηση της ΕΣ. 284/16.1.1982 απόφασης του 
Νομάρχη Ιωαννίνων, «Σύσταση αμιγούς Δημοτικής 
Επιχείρησης με την επωνυμία «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΑΝΑΠΤΥΞΗΣ ΔΕΛΒΙΝΑΚΙΟΥ».11 

Τροποποίηση της 2913/2.4.1992 απόφασης του Νο¬ 
μάρχη Λακωνίας, που αφορά τον ορισμό νέας ει¬ 
σφοράς των κοινοτήτων - μελών του Συνδέσμου 

ύδρευσης Λογγάστρας - Σουστιάνων.12 

Σύσταση ίδιου Νομικού Προσώπου στο Δήμο Ιωλκού Ν. 
Μαγνησίας με την επωνυμία «Καλλιτεχνικός - Πολι» 

τιστικός Οργανισμός Δήμου Ιωλκού». .13 

Σύσταση ίδιου Νομικού Προσώπου στο Δήμο Κομοτη¬ 
νής Ν. Ροδόπης με την επωνυμία «Σχολική Επιτροπή 
του Μουσικού Γυμνασίου Κομοτηνής» του Νομού 
Ροδόπης. 14 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1145860/11679/2626/0014 ΠΟΛ:1366 (1) 


Παράταση προθεσμιών υποβολής προσωρινών δηλώσεων 

ΦΠΑ στο Νομό Αττικής αρμοδιότητας ΔΟΥ Αθηνών, 

Ανατολικής και Δυτικής Αττικής και Πειραιώς. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις παρακάτω διατάξεις του Ν. 1642/86, όπως ισχύ¬ 
ουν: 

α) Της παραγράφου 9 του άρθρου 31. 

β) Της παραγράφου 3 του άρθρου 58. 

2. Την αριθ. πρωτ. Γ.Υ. 5246/14.10.1993 κοινή από¬ 
φαση του Πρωθυπουργού και του Υπουργού Οικονομικών 
(ΦΕΚ 829/Β/20.10.1993) περί ανάθεσης αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών. 

3. Ότι από τις διατάξεις της παρούσας δεν προκαλού- 
νται δαπάνες σε βάρος του κρατικού προϋπολογισμού. 

4. Την επιτακτική ανάγκη εξασφάλισης εύρυθμης λει¬ 
τουργίας των ΔΟΥ Αθηνών, Ανατολικής και Δυτικής Αττι¬ 
κής και Πειραιώς, λόγω των συνθηκών που επεκράτησαν 
κατά την πρόσφατη θεομηνία στο νόμο Αττικής και την 
εξυπηρέτηση των φορολογουμένων, αποφασίζουμε: 

1. Παρατείνουμε μέχρι και την 24 Νοεμβρίου 1993 τις 
προθεσμίες υποβολής των προσωρινών δηλώσεων ΦΠΑ 
που λήγουν στις 22 και 23.11.1993 (αρχικό γράμμα επω- 

νύμου ή επωνυμίας Α-Ζ και Η-Λ), χωρίς την επιβολή προ¬ 
στίμων και προσαυξήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 1993 

ο ΥΦΥΠΟΥΡΓΟΙ 

ΔΗΜ. ΓΈΩΡΓΑΚΟΠΟΥΛΟΣ 
-4- 

Αριθ. 2074951/9706/0023 (2) 

Σύναψη δανείου με έκδοση ομολόγων Ελληνικού Δημο¬ 
σίου σε δρχ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την αριθμ. 194907/22.11.1969 απόφαση του 
Υπουργού των Οικονομικών «Περί δαπανών εκδόσεως και 
εξυπηρετήσεως κ.λπ. Κρατικών Δανείων». 

3. Τις αποφάσεις του Υπουργού Οικονομικών αριθμ. 
2069005/4119/0023/18.9.93 και αριθμ. 2037530/ 
4775/0023/11.6.1993. 

4. Το άρθρο 12 του Ν. 2074/92 (ΦΕΚ 128/31.7.92). 

5. Την κοινή απόφαση Πρωθυπουργού και Υπουργού 
Οικονομικών αριθμ. Γ.Υ. 5246/14.10.93 (ΦΕΚ 829/Β/ 
20.10.93) «Ανάθεση αρμοδιοτήτων στους Υφυπουργούς 
Οικονομικών», αποφασίζουμε: 

1. Την σύναψη δανείου με έκδοση ομολόγων Ελληνικού 
Δημοσίου σε δραχμές, κυμαινομένου επιτοκίου, επταε¬ 
τούς διάρκειας και συνολικού ύψους διακοσίων δισεκα¬ 
τομμυρίων δραχμών (200.000.000.000). 

Η ημερομηνία έκδοσης είναι η 6η Δεκεμβρίου 1993. 

2. Τα ομόλογα θα αγορασθούν από Τράπεζες ως κατω¬ 
τέρω: 

α) Εθνική Τράπεζα Ελλάδος Α.Ε.: ποσό δρχ. 
100.000.000.000 

β) Εμπορική Τράπεζα Ελλάδος Α.Ε.: ποσό δρχ. 
30.000.000.000 

γ) Τράπεζα Πίστεως Α.Ε.: ποσό δρχ. 30.000.000.000 

γ) Ιονική και Λαϊκή Τράπεζα Α.Ε.: ποσό δρχ. 
40.000.000.000 

3) Τα ομόλογα αποφέρουν τόκο με επιτόκιο κυμαινό¬ 
μενο που καθορίζεται για κάθε τρίμηνη τοκοφόρο πε¬ 
ρίοδο, προσδιορίζεται πριν την έναρξη της κάθε τοκοφό- 
ρου περιόδου, με απόφαση του Υπουργού Οικονομικών 
και είναι ίσο με το επιτόκιο των εντόκων γραμματίων ετή¬ 
σιας διάρκειας, της τελευταίας έκδοσης προ της έναρξης 
της τοκοφόρου περιόδου πλέον περιθωρίου (ερΓβαά) 
2,25% ετησίως. 

4. Ο τόκος θα υπολογίζεται δεδουλευμένος στο τέλος 
κάθε τριμήνου (τρίμηνη τοκοφόρος περίοδος) προς το 
εκάστοτε ισχύον επιτόκιο, όπως προσδιορίζεται ανωτέρω, 
όμως δεν θα καταβάλλεται στο τέλος κάθε τριμήνου, δεν 
θα κεφαλαιοποιείται, ούτε θα ανατοκίζεται. Το άθροισμα 
των τόκων τεσσάρων (4) τριμήνων θα καταβάλλεται μετά 
την συμπλήρωση των τριμήνων αυτών με την προσκόμιση 
του σχετικού τοκομεριδίου (ετήσιο τοκομερίδιο). 

Συνολικά τα ομόλογα θα φέρουν επτά (7) τοκομερίδια 


που θα καλύπτουν τα 28 τρίμηνα. 

Η πρώτη καταβολή τόκου (πληρωμή 1ου τοκομεριδίου) 
θα γίνει στις 6 Δεκεμβρίου 1994. 

Ο τόκος προσδιορίζεται με βάση τον πραγματικό αριθμό 
ημερών κάθε τοκοφόρου περιόδου και έτος 365 ημερών. 

Εάν κάποια ημερομηνία υπολογισμού ή καταβολής τό¬ 
κου δεν είναι εργάσιμη ημέρα, τότε μετατίθεται στην αμέ¬ 
σως επομένη εργάσιμη ημέρα, εκτός εάν η ημέρα αναφέ- 
ρεται στον επόμενο μήνα οπότε η ημέρα υπολογισμού ή 
καταβολής μετατίθεται στην ακριβώς προηγούμενη εργά¬ 
σιμη ημέρα, ο δε τόκος θα υπολογίζεται για τον αντίστοιχο 
αριθμό των πραγματικών ημερών. 

Εργάσιμη ημέρα θεωρείται εκείνη κατά την οποία λει¬ 
τουργούν οι Τράπεζες και οι αγορές συναλλαγμάτος στην 
Ελλάδα. 

Η πρώτη τοκοφόρος περίοδος ορίζεται από 6.12.1993 - 
7.3.1994, το δε επιτόκιοτης περιόδου αυτής είναι 22,50% 
(20,25% + 2,25%). 

5. Ορίζεται ότι τα ομόλογα της παρούσας έκδοσης δεν 
θα διατεθούν στην δευτερογενή αγορά για τρία (3) χρόνια 
από την έκδοσή τους. 

6. Κατά τα λοιπά ισχύουν οι γενικοί όροι έκδοσης των 
ομολόγων σε δραχμές κυμαινομένου επιτοκίου αριθμ. 
2069005/4119/0023/18.9.1993. 

7. Κάλυψη δαπάνης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού έτους 
1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 1993 

ο ΥΦΥΠΟΥΡΓΟΣ 

ΔΗΜΗΤΡ10Σ ΓΈΩΡΓΑΚΟΠΟΥΛΟΣ 
- 4 - 

Αρι9· 15267 (3) 

Κήρυξη υποχρεωτικής της από 20.7.93 Σ.Σ.Ε. που αφορά 

τους όρους αμοιβής και εργασίας των εργατοτεχνιτών 

που απασχολούνται στην επεξεργασία και κατεργασίας 

ξύλου και Ναυπηγοξυλουργών όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 7ης Οκτωβρίου 1993. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του κλάδου, αποφασίζουμε: 

1. Κηρύσσουμε υποχρεωτική την από 20.7.93 ΣΣΕ που 
αφορά τους όρους αμοιβής και εργασίας των Εργατοτεχνι- 
τών που απασχολούνται στην επεξεργασία και κατεργασία 
Ξύλου και Ναυπηγοξυλουργών όλης της χώρας για όλους 
τους εργοδότες και εργαζομένους του κλάδου που αφορά 

αυτή. 

2. Η ιοχύς της απόφασης αυτής αρχίζει από 9 Αυγού- 
στου 1993. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος τού Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 25 Νοεμβρίου 1993 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 

- 4 - 

Αριθ. 15268 (4) 

Κήρυξη υποχρεωτικής της από 3.8.93 Σ.Σ.Ε. που ρυθμίζει 
τους όρους αμοιβής και εργασίας προσωπικού Βιομη¬ 
χανικών - Βιοτεχνικών επιχειρήσεων καθώς και των λοι¬ 
πών εργαστηρίων Ζαχαρωδών προϊόντων όλης της χώ¬ 
ρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ' εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 7ης Οκτωβρίου 1993. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή άτι οι δε¬ 
σμευόμενοι εργοδότες απασχολούν το 51% των εργαζο¬ 
μένων του κλάδου, αποφασίζουμε: 

1. Κηρύσσουμε υποχρεωτική την από 3.8.93 Σ.Σ.Ε. που 
ρυθμίζει τους όρους αμοιβής και εργασίας προσωπικού 
Βιομηχανικών - Βιοτεχνικών επιχειρήσεων καθώς και των 
λοιπών εργαστηρίων Ζαχαρωδών προϊόντων όλης της χώ¬ 
ρας για όλους τους εργοδότες και εργαζομένους του κλά¬ 
δου που αφορά αυτή. 

2. Η ισχύς της απόφασης αυτής αρχίζει από 9 Αυγού- 
στου 1993. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 1993 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 

- 4 - 

Αριθ. 15387 (5) 

Κήρυξη υποχρεωτικής της απόφασης διαιτησίας 21/93 
που αφορά τους όρους αμοιβής και εργασίας των οδη¬ 
γών Φορτηγών κ.λπ. αυτοκινήτων Νομού Χανίων. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 


Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 4.11.1993. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51 % των εργαζο¬ 
μένων του επαγγέλματος, αποφασίζουμε: 

1. Κηρύσσουμε υποχρεωτική την απόφαση διαιτησίας 
21/93 που αφορά τους όρους αμοιβής και εργασίας των 
οδηγών φορτηγών κ,λπ. αυτοκινήτων Ν. Χανίων για όλους 
τους εργοδότες και εργαζομένους του επαγγέλματος που 
αφορά αυτή. 

2. Η ισχύς της απόφασης αυτής αρχίζει από 

19.10.1993. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1993 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
- 4- 

Αριθ. 15388 (6) 

Κήρυξη υποχρεωτικής της απόφασης διαιτησίας 22/93 
που αφορά τους όρους αμοιβής και εργασίας του πά- 
σης φύσεως προσωπικού που απασχολείται με σύμ¬ 
βαση μισθώσεως εξαρτημένης εργασίας στις πρακτο- 
ρειακές και στις Ναυτιλιακές Επιχειρήσεις που εκδί¬ 
δουν εισιτήρια Ατμοπλοϊκών Συγκοινωνιών όλης της 
χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 11.11.1993. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του κλάδου, αποφασίζουμε: 

1. Κηρύσσουμε υποχρεωτική την απόφαση διαιτησίας 
22/93 (Πράξη κατ. Υπ. Εργασίας 19/14.10.93) που 
αφορά τους όρους αμοιβής και εργασίας του πάσης φύ¬ 
σεως προσωπικού που απασχολείται με σύμβαση μισθώ¬ 
σεως εξαρτημένης εργασίας στις πρακτορειακές και στις 
Ναυτιλιακές Επιχειρήσεις που εκδίδουν εισιτήρια Ατμο- 
πλοϊκών Συγκοινωνιών όλης της χώρας για όλους τους ερ¬ 
γοδότες και εργαζομένους του κλάδου που αφορά αυτή. 

2. Η ισχύς της απόφασης αυτής αρχίζει από 

14.10.1993. 

3. Από τις διατάξεις της απόφασης αυτής δεν προκαλεί- 

ται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 1 Δεκεμβρίου 1993 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
-♦- 

Αριθ. 15386 (7) 

Κήρυξη υποχρεωτικής της απόφασης διαιτησίας 14/93 

που αφορά τους όρους αμοιβής και εργασίας των εργα¬ 
ζομένων στις επιχειρήσεις έρευνας εξόρυξης μελετών 

και διύλισης αργού πετρελαίου. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδάθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 11.11.1993. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή άτι οι δε¬ 
σμευόμενοι εργοδότες απασχολούν το 51 % των εργαζο¬ 
μένων του κλάδου, αποφασίζουμε: 

1. Κηρύσσουμε υποχρεωτική την απόφαση διαιτησίας 
14/93 (Πράξη κατ. Υπ. Εργασίας 14/26.7.93) που αφορά 
τους όρους αμοιβής.και εργασίας των εργαζομένων στις 
επιχειρήσεις έρευνας - εξόρυξης μελετών και διύλισης 
αργού πετρελαίου για όλους τους εργοδότες και εργαζο¬ 
μένους του κλάδου που αφορά αυτή. 

2. Η ισχύς της απόφασης αυτής αρχίζει από 2.8.1993. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή νά δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1993 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 

' -φ- 

Αριθ. 40649 (8) 

Διορισμός Συντονιστή και Αναπληρωτή Συντονιστή Δ/ντή 
στο ΟΑΚΑ. 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. α) Του Α.Ν. 397/1968 «Περί επανασυστάσεως της 
Γενικής Γραμματείας Αθλητισμού και των αρμοδιοτήτων 
αυτής». 

β) Του Ν. 1558/26.7.1985 «Κυβέρνηση και Κυβερνη¬ 
τικά Όργανα». 

γ) Του Ν. 1646/1986 «Μέτρα πρόληψης και καταστο¬ 
λής της βίας στους αθλητικούς χώρους και άλλες διατά¬ 
ξεις». 

2. Την υπ’ αριθμ. 54567/22.10.1993 (ΦΕΚ 830/Β7 
22.10.1993) κοινή απόφαση του Πρωθυπουργού και της 


Υπουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Γ. Λιάνη». 

3. Το υπ’ αριθμ. 2914/1.12.1993 έγγραφο της ΕΟΑ, 
αποφασίζουμε: 

Διορίζουμε τους: Αρκουδέα Νίκωνα στη θέση του Συ¬ 
ντονιστή - Δ/ντή του ΟΑΚΑ και το Μάζη Ιωάννη στη θέση 
του Αναπληρωτή Συντονιστή Δ/ντή ΟΑΚΑ. 

Η μηνιαία αποζημίωση του συντονιστή Δ/ντή και του 
Αναπληρωτή του δεν μπορεί να υπερβεί για το Συντονιστή 
Δ/ντή το σύνολο και για τον αναπληρωτή του το 80% των 
εκάστοτε αποδοχών του πρώτου βαθμού κατηγορίας των 
ειδικών θέσεων του Ν. 1505/1984 (ΦΕΚ 94). 

Από την απόφαση αυτή δεν προκύπτει δαπάνη σε βάρος 
του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 1993 

Ο ΥΦΥΠΟΥΡΓΟΣ 

Γ. ΛΙΑΝΗΣ 
-- 

Αριθ. 40648 (9) 

Διορισμός Διοικητικού Συμβουλίου στο Ολυμπιακό Αθλη¬ 
τικό Κέντρο Αθήνας «ΣΠΥΡΟΣ ΛΟΥΗΣ». 

Η ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. α) Του Α.Ν. 397/68 «Περί επανασυστάσεως της ΓΓΑ 
και των αρμοδιοτήτων αυτής». 

β) Του Ν. 1558/26.7.1985 «Κυβέρνηση και Κυβερνη¬ 
τικά Όργανα». 

γ) Του Ν. 1646/86 «Μέτρα πρόληψης και καταστολής 
της βίας στους Αθλητικούς χώρους και άλλες διατά¬ 
ξεις». 

2. Την υπ’ αριθμ. 24688/31.8.1990 κοινή απόφαση του 
Υπουργού Προεδρίας της Κυβέρνησης και της Υφυπουρ¬ 
γού Πολιτισμού «Περί διεύρυνσης αριθμού μελών του Δ.Σ. 
του ΟΑΚΑ». 

3. Την υπ’ αριθμ. 54567/22.10.1993 (ΦΕΚ 830/Β7 
22.10.1993) κοινή απόφαση του Πρωθυπουργού και της 
Υπουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Γ. Λιάνη». 

4. Το υπ’ αριθμ. 2818/30.11.1993 έγγραφο της ΕΟΑ, 
αποφασίζουμε: 

1. Διορίζουμε τα μέλη του Δ.Σ. του ΟΑΚΑ με διετή θη¬ 
τεία ως ακολούθως: 

1. Παπαγεωργίου Αθανάσιο, με αναπληρωτή τον Ηλιάδη 
Πλούταρχο. 

2. Χαλκίδη Γεώργιο, με αναπληρωτή τον Αηδόνη Κ. 

3. Χρηστάκο Κων/νο, με αναπληρωτή τον Ζαχαρόπουλο 
Τρύφωνα. 

4. Μακρυγιάννη Ιωάν., με αναπληρωτή τον Βετούλη Γε- 
ώργιο. 

5. Δεφεράνο Σπύρο, με αναπληρωτή τον Καλομοίρη 
Ανδ. 

6. Καλογρίδη Πέτρο, με αναπληρωτή τον Κατσινάκη Γε- 
ώργιο. 

7. Ευαγγέλου Χρήστο, με αναπληρωτή τον Κων/νίδη Μι- 
χάλη. 

8. Κατσιαδάκη Εμμανουήλ, με αναπληρωτή τον Βου- 
τσαρά Βασίλειο. 

9. Αλικάκο Γεώργιο, με αναπληρωτή τον Γεωργίου Ανα¬ 
στάσιο. 

10. Καραφλά Δημήτριο, με αναπληρωτή τον Καπράλο 
Σπυρίδωνα. 

ίΐ. Τριβέλλα Κων/νο, με αναπληρωτή τον Σαρικαβαζή 
Νικόλαο. 

2. Ορίζουμε ως Πρόεδρο του ανωτέρω Δ.Σ. τον Παπα- 
γεωργίου Αθανάσιο, ως Αντιπρόεδρο δε αυτού τον Χαλ- 
κίδη Γεώργιο και ως Γενικό Γραμματέα τον Χρηστάκο 
Κων/νο. 

3. Τον Πρόεδρο σπόντα ή κωλυόμενο αναπληρώνει ο 
Αντιπρόεδρος. 

4. Από την απόφαση αυτή δεν προκύπτει δαπάνη σε βά¬ 
ρος του κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 3 Δεκεμβρίου 1993 

Ο ΥΦΥΠΟΥΡΓΟΣ 

Γ. ΛΙΑΝΗΣ 
-♦- 

Αριθ. Δ16/06/1007/Φ. 1.1.1.4 (10) 

Σύσταση διοικητικού τομέα και θέσης Ειδικού Γραμματέα 

στη Γ ενική Γ ραμματεία Δημ. Έργων του Υπουργείου 

Περιβάλλοντος, Χωροταξίας και Δημ. Έργων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡ/ΝΤΟΣ, ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις: 

α. Του άρθρου 28 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α'). 

β. Του άρθρου 11 παρ. 1 του Ν. 1586/1986 «Βαθμολο¬ 
γική διάρθρωση των θέσεων του Δημοσίου κ.λπ.» (ΦΕΚ 
37/Α). 

γ. Της παρ. 9 του άρθρου 78 του Ν. 1892/92 «Για τον 
εκσυγχρονισμό και την ανάπτυξη και άλλες διατάξεις» 
(ΦΕΚ ΙΟΙ/Α'). 

δ. Του Π.Δ. 69/88 «Οργανισμός της Γεν. Γραμ. Δημ. 
Έργων» (ΦΕΚ 28/Α'), όπως τροποποιήθηκε και ισχύει σή¬ 
μερα. 

ε. Των άρθρων 4 και επόμενα του Π.Δ. 340/90 «Σύ¬ 
σταση Γενικών Διευθύνσεων και Μονάδας Στρατηγικού 
Σχεδιασμού και Ανάλυσης Πολιτικής στο Υπ. Περ/ντος, 
Χωροταξίας και Δημ. Έργων και στη Γ εν. Γ ραμματεία Δημ. 
Έργων του ΥΠΕΧΩΔΕ» (ΦΕΚ 135/Α). 

στ. Του Π.Δ. 184/91 «Σύσταση Οργανικών μονάδων και 
κλάδου Επιθεωρητών στην Γεν. Γραμματεία Δημ. Έργων 
κ.λπ.» (ΦΕΚ 72/Α'). 

2. Το γεγονός ότι οι οργανικές μονάδες που συγκροτούν 
τον τομέα δεν υπάγονται σε γενικές διευθύνσεις. 

3. Το άρθρο 27 του Ν. 2081/92 (ΦΕΚ 154 Α'), με το 
οποίο προστέθηκε άρθρο 28Α του Ν. 1558/1985. 

4. Την αριθμ. 71/26.10.1993 απόφαση του Πρωθυ¬ 
πουργού «Καθορισμός αρμοδιοτήτων του Αναπλ. Υπουρ¬ 
γού Περιβάλλοντος, Χωροταξίας και Δημ. Έργων Γιάννη 
Σουλαδάκη» (ΦΕΚ 384/Α), αποφασίζουμε: 

1. Η Μονάδα Στρατηγικού Σχεδιασμού και Ανάλυσης 


Πολιτικής (άρθρο 6 Π.Δ. 340/90) και η Δ/νση Διοικητικής 
Επιθεώρησης (άρθρο 4 Π.Δ. 184/91) της Γενικής Γραμ- 
ματείας Δημ. Έργων του ΥΠΕΧΩΔΕ συγκροτούνται σε 
διοικητικό τομέα. 

2. Συνιστάται αντίστοιχη θέση ειδικού γραμματέα με 
βαθμό β' της κατηγορίας ειδικών θέσεω, προϊσταμένου 
του ως άνω συγκροτουμένου διοικητικού τομέα. 

3. Από τις διατάξεις της απόφασης αυτής προκαλείται 
δαπάνη σε βάρος του κρατικού προϋπολογισμού ύψους 
820.000 δρχ. περίπου για το τρέχον οικονομικό έτος, η 
οποία θα καλυφθεί από τις πιστώσεις ΚΑΕ 0211 του τακτι¬ 
κού προϋπολογισμού της Γεν. Γραμ. Δημ. Έργων του 
ΥΠΕΧΩΔΕ, έτους 1993. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 1993 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΟΙΚ/ΜΙΑΣ & ΟΙΚ/ΜΙΚΟΝ 

ΑΝ. Π ΕΠΟΝΗΣ Γ. ΓΕΝΝΗΜΑΤΑΣ 

ΑΝΑΠΛΗΡΟΤΗΣ ΠΕΡ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

I. ΣΟΥΛΑΔΑΚΗΣ 
-♦- 

Αριθ. ΕΣ. 34772 (11) 

Τροποποίηση της ΕΣ. 284/16.1.1982 απόφασης του Νο¬ 
μάρχη Ιωαννίνων, «Σύσταση αμιγούς Δημοτικής Επιχεί¬ 
ρησης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 

ΑΝΑΠΤΥΞΗΣ ΔΕΛΒΙΝΑΚΙΟΥ». 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 260 του Δ.Κ.Κ. (323/ 
1989). 

2. Την ΕΣ. 284/16.1.1992 απόφασή μας, με την οποία 
συστάθηκε αμιγής δημοτική επιχείρηση με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΔΕΛΒΙΝΑ- 
ΚΙΟΥ». 

3. Το Π.Δ. 250 «Μεταβίβαση αρμοδιοτήτων του Υπουρ¬ 
γού Εσωτερικών στους Νομάρχες» (ΦΕΚ 118/Α/1989). 

4. Την 71 /93 απόφαση του Δημοτικού Συμβουλίόυ Δελ- 
βινακίου, αποφασίζουμε: 

Τροποποιούμε την ΕΣ. 284/16.1.1992 απόφασή μας 
σύσταση αμιγούς Δημοτικής Επιχείρησης με την επωνυμία 
ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΔΕΛΒΙΝΑΚΙΟΥ» 
ως εξής: 

- Το άρθρο 6 της ανωτέρω απόφασης αντικαθίσταται ως 
εξής: Το Κεφάλαιο που διαθέτει ο Δήμος Δελβινακίου ως 
ποσοστό ίδιας συμμετοχής για την ολοκλήρωση της επέν¬ 
δυσης είναι: 53.544.500 δρχ. Κατά τα λοιπά ισχύει η ανω¬ 
τέρω απόφαση. 

Κάλυψη Δαπάνης: (άρθρο 27 Ν. 2081/1992) 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Δελβινα- 
κίου, το ύψος της οποίας δεν μπορεί να προσδιορισθεί με 
την παρούσα. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Ιωάννινα, 26 Νοεμβρίου 1993 

Ο Νομάρχης 
ΑΧΙΛΛΕΑΣ ΚΟΛΙΟΥΣΗΣ 

-♦- 

Αριθ. 18225 (12) 

Τροποποίηση της 2913/2.4.1992 απόφασης του Νο¬ 
μάρχη Λακωνίας, που αφορά τον ορισμό νέας εισφοράς 

των κοινοτήτων - μελών του Συνδέσμου ύδρευσης 

Λογγάστρας - Σουστιάνων. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις των άρθρων 190 και 194 του Π.Δ. 
323/89 Περί ΔΚΚ. 

2. Την 20530/31.3.1987 εγκύκλιο του ΥΠ.ΕΣ. που 
αφορά τα ΝΠΔΔ. 

3. Την 1426/5.2.1992 απόφασή μας με την οποία πα¬ 
ρατήθηκε η χρονική διάρκεια του συνδέσμου ύδρευσης 
των Κοινοτήτων Λογγάστρας - Σουστιάνων για δεκαπέντε 
(15) χρόνια ήτοι μέχρι το 2007. 

4. Την 2913/2.4.1992 (ΦΕΚ 276/20.4.92 τ.Β') από¬ 
φασή μας με την οποία τροποποιήθηκε η 15090/31.1.61 
συστατική πράξη και ορίστηκε η νέα εισφορά των Κοινο¬ 
τήτων μελών του Συνδέσμου Υδρεύσεως Λογγάστρας - 
Σουστιάνων στο 5% των πραγματοποιουμένων τακτικών 
εσόδων του πρρηγούμενου οικον. έτους. 

5. Τις νόμιμες πράξεις 19/1993 και 27/1993 των κοινο¬ 
τήτων Λογγάστρας και Σουστιάνων αντίστοιχα με τις 
οποίες αποφασίστηκε ο ορισμός νέας εισφοράς υπολογι- 
ζομένης στο 2% των πραγματοποιουμένων τακτικών εσό¬ 
δων του προηγουμένου οικονομικού έτους. 

6. Τις υφιστάμενες ανάγκες των κοινοτήτων - μελών για 
την εκτέλεση έργων που αναφέρονται στους σκοπούς του 
συνδέσμου, 

Σκεφθέντες κατά νόμο 

Επειδή με την ανωτέρω εγκύκλιο του ΥΠΕΣ που αναφέ- 
ρεται στους πόρους των ΝΠΔΔ ορίζεται ότι οποιαδήποτε 
μεταβολή στοιχείων του νομικού προσώπου που προβλέ- 
πονται από τη συστατική του πράξη γίνεται με την ίδια δια¬ 
δικασία που ακολουθείται για τη σύσταση του νομικού 
προσώπου δηλαδή με τροποποίηση της συστατικής πρά¬ 
ξης με απόφαση του Κοινοτικού Συμβουλίου και απόφαση 
Νομάρχη που δημοσιεύεται στην Εφημερίδα της Κυβερ¬ 
νήσεως, αποφασίζουμε: 

Τροποποιούμε την απόφασή μας 2913/2.4.1992 ως 
ακολούθως: 

Το εδαφ. β της παραγρ. 4 της 15090/31.1.61 απόφα¬ 
σης της Νομαρχίας αντικαθίσταται ως εξής: «Η ορισθείσα 
με τις ανωτέρω αποφάσεις των κοινοτήτων μελών του 
Συνδέσμου ετήσια εισφορά που ανέρχεται στο 2% των 
πραγματικών τακτικών εσόδων του προηγουμένου οικο¬ 
νομικού έτους». 

Ανακαλούμε την 13182/8.10.93 προηγούμενη από¬ 
φαση της Νομαρχίας. 


Η παρούσα να δημοσιευθεί στην Εφημερίδα της Κυβερ¬ 
νήσεως. 

Σπάρτη, 29 Νοεμβρίου 1993 

Ο Νομάρχης 
Γ. ΚΑΝΕΛΛΟΠΟΥΛΟΣ 

- ♦-- 

Αριθ. 19778 (13) 

Σύσταση ίδιου Νομικού Προσώπου στο Δήμο Ιωλκού Ν. 

Μαγνησίας με την επωνυμία «Καλλιτεχνικός - Πολιτι¬ 
στικός Οργανισμός Δήμου Ιωλκού». 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 187 του Π. Δ/τος 323/89 
«Δημοτικός και Κοινοτικός κώδικας». 

2. Την απόφαση του δημοτικού συμβουλίου Ιωλκού με 
αριθμό 149/1993, αποφασίζουμε: 

1. Συνιστάται στο Δήμο Ιωλκού ίδιο νομικό πρόσωπο με 
την επωνυμία «Καλλιτεχνικός - Πολιτιστικός Οργανισμός 
Δήμου Ιωλκού». 

2. Σκοπός του νομικού προσώπου είναι: 

α) Η ανάπτυξη πνευματικών, πολιτιστικών και καλλιτε¬ 
χνικών γενικά εκδηλώσεων και δραστηριοτήτων στην πε¬ 
ριοχή του Δήμου Ιωλκού και στην ευρύτερη περιοχή της 
Μαγνησίας. 

β) Η αναγωγή των πολιτιστικών αγαθών και κριτηρίων σε 
στοιχεία οργανικά της καθημερινής ζωής και η επίτευξη 
συνειδητής και ενεργού συμμετοχής των πολιτών στην 
πολιτιστική ζωή του Τόπου, με την ιδιότητα των δημιουρ¬ 
γών και όχι απλά των καταναλωτών πολιτιστικών αγαθών. 

γ) Η στήριξη και διάδοση της σύγχρονης καλλιτεχνικής 
και πνευματικής δημιουργίας. 

δ) Η έρευνα και προώθηση σε δημόσιες ανοιχτές συζη¬ 
τήσεις των προβλημάτων της καθημερινής ζωής, καθώς 
και η ανάπτυξη, προώθηση και προβολή της Τοπικής καλ¬ 
λιτεχνικής δημιουργίας. 

Οι σκοποί του νομικού προσώπου συγκεντρώνονται 
στους παρακάτω βασικούς τομείς: 

α) Τη Βιβλιοθήκη: θα καλύπτει τη μορφωτική, πνευμα¬ 
τική και πολιτιστική δραστηριότητα του Οργανισμού. 

β) Τον Τομέα της Λαϊκής Επιμόρφωσης: θα καλύπτει τη 
διδασκαλία και εκμάθηση Τεχνών, χειροτεχνίας, ρυθμικής 
και χορού. 

γ) Το Τμήμα Κέντρων Πολιτισμού, που ειδικότερα περι¬ 
λαμβάνει: 

- Τμήμα θεάτρου: θα καλύπτει τον Τομέα ανάπτυξης του 
θεάτρου, επαγγελματικού, ερασιτεχνικού κ.λπ. 

- Τμήμα Λαϊκού Πολιτισμού: θα καλύπτει την ανάγκη συ¬ 
γκέντρωσης, μελέτης και κατάταξης πάσης φύσεως υλι¬ 
κού (Ιστορία, λαογραφία. Οικονομία, Τραγούδια, ήθη και 
έθιμα κ.λπ. του λαού). 

-Τμήμα Κινηματογράφου: θα καλύπτει την ανάγκη της 
λαϊκής τέχνης του κινηματογράφου. 

-Τμήμα Εικαστικών και Εφαρμοσμένων Τεχνών, με 
σκοπό τη δημιουργία ελεύθερου σπουδαστηρίου ή σχολής 
και τη διοργάνωση εκθέσεων, για την προώθηση των εκ¬ 
θεμάτων. 

- Τμήμα Μουσικής Παιδείας, με σκοπό τη διδασκαλία της 
μουσικής σε όλα τα επίπεδα, δημιουργία παιδικής, ανδρι¬ 
κής και μικτής χορωδίας, καθώς και ανάπτυξη της υπάρ- 

χουσας γυναικείας χορωδίας του Δήμου. 

δ) Τον Διοικητικό και Διαχειριστικό Τομέα: θα εξυπηρε¬ 
τεί τη διοικητική και οικονομική λειτουργία του Νομικού 
Προσώπου. 

Για την πραγμάτωση των παραπάνω σκοπών, θα ιδρυ- 
θούν, ανάλογα με τους Τομείς αυτούς, Υπηρεσίες από τον 
Οργανισμό Εσωτερικής Υπηρεσίας, που θα καταρτίσει το 
Διοικητικό Συμβούλιο του Ν.Π. 

3. Πόροι του νομικού προσώπου είναι: 

α) Η ετήσια επιχορήγηση του Δήμου Ιωλκού, ανερχό- 
μενη στο ποσό του 1.000.000 δρχ. 

β) Τυχόν επιχορηγήσεις του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες, συνδρομές πολιτών οργανισμών, σωματείων κ.λπ. 

δ) Οι εισπράξεις από το αντίτιμο των πραγμάτων ή υπη¬ 
ρεσιών, που θα παρέχονται από αυτό. 

ε) Οι πρόσοδοι από τη δική του περιουσία. 

στ) Κάθε άλλη νόμιμη πρόσοδος. 

4. Στο νομικό πρόσωπο παρέχεται η δυνατότητα χρησι¬ 
μοποίησης, για εκμετάλλευση, των υπαίθριων κοινόχρη¬ 
στων χώρων, που ανήκουν στο Δήμο, καθώς και των στε¬ 
γασμένων δημοτικών χώρων (υφισταμένων ή αποκτηθη- 
σομένων μελλοντικά) υπό την προϋπόθεση ότι με την πα¬ 
ραχώρηση αυτή δεν θα αναιρείται η κοινή χρήση των χώ¬ 
ρων αυτών. 

5. Έδρα του Νομικού Προσώπου είναι η Ανακασιά του 
δήμου Ιωλκού. 

6. Το Νομικό Πρόσωπο διοικεΐται από επταμελές (7) 
Διοικητικό Συμβούλιο που αποτελεΐται από: 

α) Τον εκάστοτε Δήμαρχο, ως Πρόεδρο, ή το νόμιμο εκ¬ 
πρόσωπό του, που θα ορίζεται από αυτόν με ιδιαίτερη 
απόφασή του. 

β) Από δύο (2) αιρετούς εκπροσώπους του Δήμου και 
τέσσερις (4) δημότες ή κατοίκους του Δήμου, που έχουν 
σχέση με το αντικείμενο, οι οποίοι θα ορίζονται με από¬ 
φαση του Δημοτικού Συμβουλίου. 

Η θητεία των μελών του Διοικητικού Συμβουλίου θα 
ακολουθεί αυτή της εκάστοτε δημοτικής αρχής. Αν κατά 
τη διάρκεια της θητείας του Δ.Σ. εκκενωθεί θέση αυτού, 
από οποιονδήποτε λόγο, αυτή συμπληρώνεται με από¬ 
φαση του Δημοτικού Συμβουλίου. 

Το αξίωμα του μέλους του Διοικητικού Συμβουλίου είναι 
τιμητικό και άμισθο. 

Το Διοικητικό Συμβούλιο στην πρώτη του συνεδρίαση, 
εκλέγει τον Αντιπρόεδρο και το Γραμματέα αυτού. 

Ο Αντιπρόεδρος αναπληρώνει τον Πρόεδρο, όταν αυτός 
κωλύεται ή απουσιάζει. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός είναι απών ή κωλύεται από τον Αντιπρόεδρο. 

7. Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Ιωλκού ύψους 
1.000.000 δρχ. για το καθένα από τα επόμενα του τρέχο¬ 
ντος οικονομικά έτη. 

Για την ανωτέρω δαπάνη θα εγγράφεται σχετική πί¬ 
στωση στον προϋπολογισμό του Δήμου. 


8. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Βόλος, 25 Νοεμβρίου 1993 

Ο Νομάρχης 
ΑΡ: ΟΥΖΟΥΝΙΔΗΣ 

-♦- 

Αριθ. ΔΙ.ΕΣ. 9026 (14) 

Σύσταση ιδίου Νομικού Προσώπου στο Δήμο Κομοτηνής 
Ν. Ροδόπης με την επωνυμία «Σχολική Επιτροπή του 
Μουσικού Γυμνασίου Κομοτηνής» του Νομού Ροδό¬ 
πης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις: α) της παραγρ. 8-15 του άρθρου 5 του 
Ν. 1894/1990 «Για την Ακαδημία Αθηνών και άλλες εκ¬ 
παιδευτικές διατάξεις» (Α' 110) και β) του άρθρου 187 του 
Δημοτικού και Κοινοτικού Κώδικα (Π.Δ. 323/1989 Α' 
146). 

2. Την 316/1993 απόφαση του Δημοτικού Συμβουλίου 
Κομοτηνής του Νομού Ροδόπης για σύσταση Σχολικής 
Επιτροπής, αποφασίζουμε: 

1. Συνιστούμε στο Δήμο Κομοτηνής του Νομού Ροδό¬ 
πης ίδιο Νομικό Πρόσωπο με την επωνυμία «Σχολική Επι¬ 
τροπή του Μουσικού Γυμνασίου Κομοτηνής». 

Η συνιστωμένη με την απόφαση αυτή Σχολική Επιτροπή 
διοικείται από 7/μελές Διοικητικό Συμβούλιο άποτέλού- 
μενο από: 

α) Τον εκάστοτε Δήμαρχο ως Πρόεδρο ή το Δημοτικό 
Σύμβουλο που ορίζει. 

β) Δύο Δημοτικούς Συμβούλους που ορίζονται από το 
Δημοτικό Συμβούλιο. 

γ) Τον εκάστοτε Δ/ντή του Μουσικού Γ υμνασίου Κομο¬ 
τηνής. < 

δ) Έναν εκπρόσωπο του Συλλόγου Γονέων και Κηδεμό¬ 
νων των μαθητών του Μουσικού Γ υμνασίου Κομοτηνής 
που ορίζεται από τον Σύλλογο, 
ε) Τον εκπρόσωπο της μαθητικής κοινότητας, 
στ) Ένα δημότη που ορίζεται από το Δημοτικό Συμβού¬ 
λιο. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της δημοτικής περιόδου 1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον αντιπρόεδρο και το γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 

σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 

στ) Η λήψη κάθε άλλου μέτρου που κρίνεται αναγκαία 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου Κομοτηνής.. 

γ) Κάθε είδους εισφορές, δωρεές, κληρονομιές και 
κληροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Περιουσία: Περιουσία του Ν.Π. είναι αυτή που θα με- 
ταβιβασθεί κατά κυριότητα στο Δήμο Κομοτηνής σύμ¬ 
φωνα με τα οριζόμενα στις διατάξεις του άρθρου 5 του Ν. 
1894/90. 

7. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 


δρο. 

8.α) Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Κομοτηνής ύψους 
27.000.000 δρχ. για το τρέχον οικονομικό έτος στο σύ¬ 
νολο των σχολείων της Α/θμιας και Β/θμιας Εκπαίδευσης 
του Δήμου Κομοτηνής και προσαυξανόμενη κατ’ έτος 
15% περίπου για τα επόμενα πέντε οικονομικά έτη. 

β) Γ ια την κάλυψη της ανωτέρω δαπάνης έχει εγγράφει 
πίστωση στον προϋπολογισμό του οικονομικού έτους 
1993 του Δήμου Κομοτηνής ύψους 27.000.000 στον Κ. Α. 
75/151 .Ικλ για τα σχολεία της Α/θμιας και Β/θμιας Εκ¬ 
παίδευσης και με τίτλο «αντιμετώπιση λειτουργικών ανα¬ 
γκών των σχολείων της Α/θμιας και Β/θμιας Εκπαίδευσης 
του Δήμου Κομοτηνής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 29 Νοεμβρίου 1993 
Ο Νομάρχης 

ΠΑΥΛΟΣ ΠΑΠΑΔΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




